CELEX: 31996D0658
Language: ro
Date: 1996-11-13 00:00:00
Title: Decizia Comisiei din 13 noiembrie 1996 de stabilire a condițiilor speciale de autorizare a unităților en-gros (Text cu relevanță pentru SEE)

03/Volumul 20
            
            
               RO
            
            
               Jurnalul Ofícial al Uniunii Europene
            
            
               83
            
         31996D0658
   
               L 302/22
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 13 noiembrie 1996
   de stabilire a condițiilor speciale de autorizare a unităților en-gros
   (Text cu relevanță pentru SEE)
   (96/658/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 64/433/CEE a Consiliului din 26 iunie 1964 privind condițiile de sănătate pentru producerea și introducerea pe piată a cărnii proaspete (1), astfel cum a fost modificată ultima dată prin Directiva 95/23/CE (2), în special articolul 13 liniuța a treia,
   având în vedere Directiva 71/118/CEE a Consiliului din 15 februarie 1971 privind problemele de sănătate care afectează schimburile cu carne proaspătă de pasăre (3), astfel cum a fost modificată ultima dată prin Actul de aderare a Republicii Austria, a Republicii Finlanda și a Regatului Suediei, în special articolul 20 prima liniuță,
   având în vedere Directiva 77/99/CEE a Consiliului din 21 decembrie 1976 privind problemele de sănătate care afectează schimburile intracomunitare cu preparate din carne (4), astfel cum a fost modificată ultima dată prin Directiva 95/68/CE (5), în special articolul 17 prima liniuță,
   întrucât în Comunitate există o lungă tradiție a pieței en-gros în domeniul cărnii și al produselor pe bază de carne;
   întrucât secțiile en-gros cărora li se aplică Directivele 64/433/CEE, 71/118/CEE și 77/99/CEE prezintă caracteristici tehnice speciale; întrucât aceste secții utilizează în comun anumite spații, ca de exemplu sălile de tranșare a cărnii;
   întrucât la stabilirea condițiilor speciale de autorizare a unităților situate într-o piață en-gros este important să se ia în considerare ansamblul acestor caracteristici tehnice;
   întrucât măsurile prevăzute de prezenta decizie sunt conforme cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   Prezenta decizie stabilește condițiile speciale de autorizare a unităților situate într-o piață en-gros care intră sub incidența Directivelor 64/433/CEE, 71/118/CEE și 77/99/CEE.
   Articolul 2
   În cadrul prezentei decizii, prin piață en-gros se înțelege o piață cuprinzând un anumit număr de unități distincte, care pot folosi în comun instalații, inclusiv zone comune în care carnea proaspătă sau carnea proaspătă de pasăre este tranșată, stocată, expusă și comercializată, sau în care sunt produse, stocate, expuse și comercializate produse pe bază de carne. O piață en-gros poate fi legată de alte unități autorizate.
   Articolul 3
   (1)   O unitate situată într-o piață en-gros nu poate figura pe lista unităților autorizate prevăzută la articolul 10 alineatul (1) din Directiva 64/433/CEE decât dacă satisface condițiile prevăzute la anexa I.
   (2)   O unitate situată într-o piață en-gros nu poate figura pe lista unităților autorizate prevăzută la articolul 6 alineatul (1) din Directiva 71/118/CEE decât dacă satisface condițiile prevăzute la anexa II.
   (3)   O unitate situată într-o piață en-gros nu poate figura pe lista unităților autorizate prevăzută la articolul 8 alineatul (1) din Directiva 77/99/CEE decât dacă satisface condițiile prevăzute la anexa III.
   Articolul 4
   (1)   Unitățile sau grupurile de unități situate în piețe en-gros pot primi un număr de aprobare veterinară.
   (2)   Numărul de aprobare veterinară prevăzut la alineatul (1) poate fi suspendat temporar sau retras de către autoritatea națională competentă dacă o unitate sau un grup de unități nu mai satisfac condițiile prevăzute în reglementările comunitare. Această suspendare sau retragere nu aduce în mod necesar atingere autorizării celorlalte unități en-gros.
   Articolul 5
   Prezenta decizie se aplică de la 1 ianuarie 1997.
   Articolul 6
   Prezenta decizie se adresează statelor membre.
   
      Adoptată la Bruxelles, 13 noiembrie 1996.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO 121, 29.7.1964, p. 2012/64.
   
      (2)  JO L 243, 11.10.1995, p. 7.
   
      (3)  JO L 55, 8.3.1971, p. 23.
   
      (4)  JO L 26, 31.1.1977, p. 85.
   
      (5)  JO L 332, 30.12.1995, p. 10.
   ANEXA I
   Condițiile de autorizare a unităților en-gros, definite în Directiva 64/433/CEE
   1.   Unitățile trebuie să satisfacă condițiile de autorizare a unităților prevăzute la capitolele I și II ale anexei I a Directivei 64/433/CEE.
   Cu toate acestea, sectoarele, echipamentele și amenajările prevăzute la punctul 1, punctul 2 litera (b), punctul 4 literele (c) și (e), punctele 5-13 ale capitolului I și punctul 15 literele (a)-(d) ale capitolului III pot fi utilizate în comun.
   Spațiul menționat la punctul 9 capitolul I, destinat serviciului veterinar, poate fi completat, dacă este necesar, cu alte spații, acestea putând fi situate în altă regiune a pieței en-gros.
   2.   Zonele frigorifice de stocare:
   Dacă există zone frigorifice de stocare, diferite de cele menționate în anexa I capitolul III punctul 15 litera (a) din Directiva 64/433/CEE, aceste zone trebuie să respecte condițiile speciale de autorizare a antrepozitelor frigorifice prevăzute în anexa I capitolul IV din Directiva 64/433/CEE.
   3.   Stocarea:
   Carcasele, jumătățile de carcase, sferturile și alte bucăți de carne, precum și viscerele destinate trierii sau comercializării trebuie păstrate la temperaturile prevăzute în anexa I, capitolul XIV punctul 66 din Directiva 64/433/CEE.
   Se pot eventual crea spații frigorifice pentru inspecție și lăzi frigorifice de prezentare pentru triere.
   4.   Se respectă condițiile de igienă prevăzute la capitolul V, în special cele de la punctul 19, capitolul VII punctul 38 și la capitolele IX, XII și XV din anexa I a Directivei 64/433/CEE.
   Se iau toate măsurile corespunzătoare pentru a se asigura îndeplinirea condițiilor de igienă prevăzute la punctul 18 litera (a) și punctul 24 din capitolul V al anexei I a Directivei 64/433/CEE de către toate persoanele care au acces în sectoarele în care carnea este tratată sau comercializată.
   5.   Se respectă măsurile de control prevăzute la articolul 9 și la capitolele X și XI ale anexei I a Directivei 64/433/CEE.
   În cazul grupării unităților, administratorii sau proprietarii acestora sau reprezentanții lor au răspunderea colectivă de a asigura respectarea condițiilor de autorizare și a condițiilor de igienă. În acest scop, ei desemnează o persoană însărcinată cu controlarea regulată a condițiilor generale de igienă a producției în unitățile grupate în conformitate cu articolul 10 alineatul (2) din Directiva 64/433/CEE.
   Numele acestei persoane este comunicat autorității competente.
   Acest tip de convenție cu grupurile de unități face parte integrantă din autorizare.
   6.   Se respectă cerințele articolului 3 alineatul (1) punctul A litera (f) din Directiva 64/433/CEE.
   ANEXA II
   Condițiile de autorizare a unităților en-gros, definite în Directiva 71/118/CEE
   1.   Unitățile trebuie să satisfacă condițiile de autorizare a unităților prevăzute la anexa I capitolele I și III din Directiva 71/118/CEE.
   Cu toate acestea, sectoarele, echipamentele și amenajările prevăzute la punctul 1, punctul 2 litera (b), punctul 4 literele (c) și (e), la punctele 5-13 ale capitolului I și la punctul 15 literele (a)-(c) ale capitolului III pot fi utilizate în comun.
   Spațiul menționat la punctul 9 din capitolul I, destinat serviciului veterinar, poate fi completat, dacă este necesar, cu alte spații, acestea putând fi situate în altă regiune a pieței en-gros.
   2.   Zonele frigorifice de stocare:
   Dacă există zone frigorifice de stocare, altele decât cele menționate în anexa I capitolul III punctul 15 litera (a) din Directiva 71/118/CEE, aceste zone trebuie să respecte condițiile speciale de autorizare a antrepozitelor frigorifice prevăzute la anexa I capitolul IV din Directiva 71/118/CEE.
   3.   Stocarea
   Carcasele, bucățile de carne tranșată și viscerele destinate trierii sau comercializării trebuie păstrate la temperaturile prevăzute la anexa I capitolul XIII punctul 69 din Directiva 71/118/CEE.
   Se pot eventual crea spații frigorifice pentru inspecție și lăzi frigorifice de prezentare pentru triere.
   4.   Se respectă condițiile de igienă prevăzute la capitolul V, în special cele de la punctul 19, la capitolul VII punctul 38 și la capitolele X, XIV și XV din anexa I a Directivei 71/118/CEE.
   Se iau toate măsurile corespunzătoare pentru a se asigura îndeplinirea condițiilor de igienă prevăzute la punctul 18 litera (a) și la punctul 24 din capitolul V al anexei I a Directivei 71/118/CEE de către toate persoanele care au acces în sectoarele în care carnea este tratată sau comercializată.
   5.   Se respectă măsurile de control prevăzute la articolul 8 și în capitolele XI și XII ale anexei I a Directivei 71/118/CEE.
   În cazul grupării unităților, administratorii sau proprietarii acestora sau reprezentanții lor au răspunderea colectivă de a asigura respectarea condițiilor de autorizare și a condițiilor de igienă. În acest scop, ei desemnează o persoană însărcinată cu controlarea regulată a condițiilor generale de igienă a producției în unitățile grupate în conformitate cu articolul 6 alineatul (2) din Directiva 71/118/CEE.
   Numele acestei persoane este comunicat autorității competente.
   Acest tip de convenție cu grupurile de unități face parte integrantă din autorizare.
   6.   Se respectă cerințele articolului 3 alineatul (1) punctul A litera (i) din Directiva 71/118/CEE.
   ANEXA III
   Condițiile de autorizare a unităților en-gros, definite în Directiva 77/99/CEE
   1.   Unitățile trebuie să satisfacă condițiile de autorizare a unităților prevăzute la anexa A capitolul I din Directiva 77/99/CEE.
   Cu toate acestea, sectoarele, echipamentele și amenajările prevăzute la punctele 1, 3, 4, 8-15 ale acestui capitol pot fi utilizate în comun.
   Spațiul menționat la punctul 12 din capitolul I, destinat serviciului veterinar, poate fi completat, dacă este necesar, cu alte spații, acestea putând fi situate în altă regiune a pieței en-gros.
   2.   În funcție de produsele și activitățile respective, unitățile trebuie să îndeplinească condițiile corespunzătoare prevăzute în capitolul I din anexa B a Directivei 77/99/CEE.
   3.   Stocarea
   Produsele pe bază de carne trebuie stocate și transportate în condițiile prevăzute la capitolul VII din anexa B a Directivei 77/99/CEE.
   Dacă este necesar, se pot eventual crea spații frigorifice pentru inspecție și lăzi frigorifice de prezentare pentru triere.
   4.   Se respectă condițiile de igienă prevăzute în capitolul II din anexa A și în capitolele II, III, IV, V din anexa B a Directivei 77/99/CEE.
   Se iau toate măsurile corespunzătoare pentru a se asigura îndeplinirea condițiilor de igienă prevăzute la anexa A capitolul II și la anexa B capitolul II din Directiva 77/99/CEE de către toate persoanele care au acces în sectoarele în care carnea este tratată sau comercializată.
   5.   Se respectă măsurile de control prevăzute la articolul 8 alineatele (2) și (3) și în capitolele IV și VI din anexa B a Directivei 77/99/CEE.
   În cazul grupării unităților, administratorii sau proprietarii acestora sau reprezentanții lor au răspunderea colectivă de a asigura respectarea condițiilor de autorizare și a condițiilor de igienă. În acest scop, ei desemnează o persoană însărcinată cu controlarea regulată a condițiilor generale de igienă a producției în unitățile grupate în conformitate cu articolul 7 alineatul (1) din Directiva 77/99/CEE.
   Numele acestei persoane este comunicat autorității competente.
   Acest tip de convenție cu grupurile de unități face parte integrantă din autorizare.
   6.   Se respectă cerințele articolului 3 litera A punctul 9 litera (b) din Directiva 77/99/CEE.